Arnold Josiah Ford

Arnold Josiah Ford (født 23. april 1877 på Barbados, død 16. september 1935 i Etiopia) var en rabbiner fra USA, og den første fargede rabbineren og lederen for afroamerikanske jøder.blackjews.org Biography of Rabbi Arnold Josiah Ford

Han var musikkutdannet og arbeidet først i British Navy. Fra 1910 bodde han i Harlem, New York, hvor han fra 1917 ble inspirert av Marcus Garvey, og hans Universal Negro Improvement Association. Ford var uenig med Garvey i trosspørsmål: Garvey holdt på kristendommen mens Ford valgt jødedommenblackjews.org September 11th: A Tragedy in Search of Meaning, av Rabbi Sholomo B. Levy, men begge var ideologer innenfor svart nasjonalisme. Ford hadde en sentral rolle i UNIA som musiker, komponist og sangforfatter. Sammen med Benjamin E. Burrell skrev han i 1920 «Den universelle etiopiske hymne» (The Universal Ethiopian Anthem). Hymnen synges i dag av både kristne, jødiske, islamske og rastafarianske grupper.Marius Liens innledning til Svart Messias, 2011

I 1924 åpnet han synagogen Beth B’nai Abraham. Han var en inspirasjon for Wentworth Arthur Matthew og andre etterfølgere. I 1930 ledet han et lite følge av svarte jøder som reiste til Etiopia for å delta i kroningen av keiser Haile Selassie. Gruppen kjøpte land i Etiopia og etablerte en koloni der.

 Tekster på norsk 
 «Den universelle etiopiske hymne» er utgitt på norsk i antologien Svart Messias, 2011.

 Referanser 

Kategori:Afroamerikanere
Kategori:Rabbinere
Kategori:Religiøse lærere og filosofer representert i bokserien Verdens hellige skrifter
Kategori:Personer etter føde- eller oppvekststed i Barbados